**LĒMUMS**

LIEPĀJĀ

|  |  |  |  |  |
| --- | --- | --- | --- | --- |
| 2020.gada 20.februārī | | | Nr.46/3  (prot. Nr.3, 10.§) | Nr.233 |
| Par Liepājas apbalvojumu piešķiršanu |

Pamatojoties uz likuma “Par pašvaldībām” 12.pantu, 21.panta pirmo daļu, Liepājas pilsētas domes 2016.gada 25.februāra nolikuma Nr.5 “LIEPĀJAS PILSĒTAS APBALVOJUMU NOLIKUMS” (ar grozījumiem, kas izdarīti 2019.gada 14.novembrī) 2.4. un 3.4.apakšpunktu un izskatot Liepājas Apbalvojumu komisijas 2020.gada 4.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Piešķirt augstāko Liepājas apbalvojumu - titulu GODA LIEPĀJNIEKS 2019 - Eduardam Raitam, ilggadējamLiepājas ostas kapteinim,Liepājas Jūrniecības koledžas profesionālās izglītības pasniedzējam un tālbraucējam kapteinim - par nozīmīgu ieguldījumu Liepājas ostas atdzimšanā, Latvijas jūras flotes atjaunošanā un jauno jūras virsnieku sagatavošanā.

2. Piešķirt Liepājas apbalvojumu - titulu GADA LIEPĀJNIEKS 2019:

2.1. Ērikai Birzkopai, Liepājas literātu un radošo mūziķu biedrības “Helikons” valdes priekšsēdētājai un “Zupas virtuves” atbildīgajai personai - par Liepājas rakstnieku un mākslinieku darbu apkopošanu un izdošanu, kā arī nesavtīgu darbu sabiedrības labā, rūpējoties par līdzcilvēkiem;

2.2. Mārcim Būmeistaram, Liepājas muzeja tehniskajam direktoram - par radošu un atbildīgu darbu, īstenojot Liepājas muzeja izstāžu projektus;

2.3. Jānim Dreiblatam, Liepājas teātra aktierim - par nozīmīgu ieguldījumu Liepājas teātra pamatu veidošanā un 2019.gadā saņemto “Spēlmaņu nakts” balvu;

2.4. Artai Gertnerei, SIA “LIEPĀJAS REĢIONĀLĀ SLIMNĪCA” Hemodialīzes nodaļas virsārstei - par izcilām spējām, sniedzot profesionālu palīdzību pacientiem un risinot negaidītas situācijas slimnīcas darbā;

2.5. Marekam Gluško (Marek Głuszko)*,* Polijas Ārlietu ministrijas ierēdnim - par nozīmīgu ieguldījumu Liepājas vēstures izzināšanā un vēsturisko faktu publiskošanā, sagatavojot un izdodot grāmatu “Poļi Liepājā - zināmā, nezināmā, aizmirstā vēsture”;

2.6. Zandai Gūtmanei, profesorei, Liepājas Universitātes Humanitāro un mākslas zinātņu fakultātes dekānei - par ieguldījumu Liepājas Universitātes humanitāro un mākslas zinātņu studiju un pētniecības attīstīšanā, kā arī izdoto pētījumu "Totalitārisma traumu izpausmes Baltijas prozā”;

2.7. Valērijam Jepiskoposovam, Liepājas Liedaga vidusskolas direktora pienākumu izpildītājam - par nozīmīgu pārmaiņu virzīšanu un veicināšanu izglītības jomā, izveidojot Liepājas Liedaga vidusskolu;

2.8. Gunai Krēgerei-Mednei, Kurzemes ģimeņu atbalsta centra vadītājai - par ieguldījumu audžuģimeņu popularizēšanā, atbalstu liepājnieku ģimenēm ar bērniem un iniciatīvu, organizējot sarunu vakaru ciklu “Izaugt ģimenē” audžuģimenēm un aizbildņiem;

2.9. Inesei Kučinskai, Liepājas teātra aktrisei - par profesionalitāti un augstvērtīgu sniegumu, liekot izskanēt Liepājas pilsētas un Liepājas teātra vārdam;

2.10. Vitai Pētersonei, pasniedzējai un bērnu dramatisko pulciņu režisorei - par ieguldījumu Liepājas bērnu un jauniešu izglītībā, estētiskajā audzināšanā un amatieru teātra mākslas popularizēšanā 50 gadu garumā;

2.11. Jurim Raķim, vēsturniekam, nacionālpatriotisko organizāciju koordinatoram Liepājā - par unikālu vēsturisku materiālu atspoguļojumu grāmatā “Noslēpumainā Karosta” un apjomīgu Liepājas vēsturiskā mantojuma apzināšanu un popularizēšanu 2019.gadā;

2.12. Agrim Rupertam, Profesionālās izglītības kompetences centra “Liepājas Valsts tehnikums” direktoram - par Liepājas Valsts tehnikuma izaugsmes veicināšanu 2019.gadā un inovatīvu risinājumu ieviešanas sekmēšanu profesionālās izglītības mācību procesā;

2.13. Kristīnei Varažinskai, Profesionālās izglītības kompetences centra “Liepājas mākslas, mūzikas un dizaina vidusskola” profesionālās ievirzes pūšaminstrumentu spēles nodaļas vadītājai un flautas spēles skolotājai - par audzēkņu izciliem sasniegumiem valsts un starptautiska mēroga pūšamo instrumentu konkursos un nozīmīgu muzikālu pasākumu organizēšanu Liepājā;

2.14. Lindai Zulmanei, Latvijas Rakstnieku savienības valdes loceklei un Liepājas nodaļas vadītājai, Piejūras pilsētu literārās akadēmijas koordinatorei Kurzemē, Liepājas Universitātes Humanitāro un mākslas zinātņu fakultātes lektorei - par iniciatīvu un personīgo ieguldījumu Liepājas literātu darbu izdošanā 2019.gadā un literārās dzīves veicināšanu Liepājā.

|  |  |  |  |
| --- | --- | --- | --- |
| DOMES PRIEKŠSĒDĒTĀJS | | Jānis VILNĪTIS | |
| Nosūtāms: | Kultūras pārvaldei, Liepājas Apbalvojumu komisijai, Sabiedrisko attiecību un mārketinga daļai, Organizatoriskajai nodaļai | |